**Munkacím:** A kibertérben folytatott nyílt információgyűjtés (OSINT) korlátainak vizsgálata

**Témavezető:** Dr. Dobák Imre

**A témakör vizsgálatának főbb célja:** A nyílt információgyűjtés (OSINT), amely a hírszerzési, információgyűjtési területek egyik ága, nevéből adódóan is jelzi, hogy a széles körben elérhető nyílt forrásokra épít. Napjainkra alkalmazása általánossá vált az állami és az üzleti szektorban is, megjelenésének egyik fő területe a kibertér. Vizsgálandó kérdésként merül fel azonban, hogy a gyakran ide sorolt tevékenységeknek a hétköznapi felhasználó számára vannak-e etikai, jogszabályi, illetve egyéb határai, a felhasználható módszerek (pl. interneten elérhető hacking megoldások) meddig tekinthetőek legálisnak, jogszerűnek.

Az internet, és közösségi felületek, kezdeti térhódításuk időszakától széles körben kínálták azon információk tárházát, amely az OSINT tevékenységek robbanásszerű fejlődését segítették. Az elmúlt évek nemzetközi botrányai, a „nyíltan” megszerzett adatok strukturált, informatikai alapokon történő feldolgozásának lehetősége azonban rávilágítottak, a személyes adatok fokozott védelmének és a jogi szabályozások kialakításának szükségességére.

**Áttekintést segítő vázlatpontok:**

* Az OSINT kategorizálása, jelentősége
* Kutatási módszer megválasztása (adatbázisok, nemzetközi források), ismertetése
* Az OSINT és a kibertér viszonya
* Az OSINT forrásai, az eszközök módszerek és az alkalmazás korlátainak vizsgálata
* Az OSINT jövője, tendenciák
* Akár nemzetközi példa - szakmai esettanulmányként